**कन्याकुमारी** (Kanyakumari) भारत के तमिल नाडु राज्य के कन्याकुमारी ज़िले में स्थित एक नगर है। यह भारत की मुख्यभूमि का दक्षिणतम नगर है। यहाँ से दक्षिण में हिन्द महासागर, पूर्व में बंगाल की खाड़ी और पश्चिम में अरब सागर है। इनके साथ सटा हुआ तट 71.5 किमी तक विस्तारित है। समुद्र के साथ तिरुवल्लुवर मूर्ति और विवेकानन्द स्मारक शिला खड़े हैं। कन्याकुमारी एक महत्वपूर्ण हिन्दू तीर्थस्थल भी है

विवरण
-----

कन्याकुमारी हिन्द महासागर, बंगाल की खाड़ी और अरब सागर का संगम स्थल है, जहां भिन्न सागर अपने विभिन्न रंगो से मनोरम छटा बिखेरते हैं। भारत के सबसे दक्षिण छोर पर बसा कन्याकुमारी वर्षो से कला, संस्कृति, सभ्यता का प्रतीक रहा है। भारत के पर्यटक स्थल के रूप में भी इस स्थान का अपना ही महत्च है। दूर-दूर फैले समुद्र के विशाल लहरों के बीच यहां का सूर्योदय और सूर्यास्त का नजारा बेहद आकर्षक लगता हैं। समुद्र बीच पर फैले रंग बिरंगी रेत इसकी सुंदरता में चार चांद लगा देता है।

इतिहास
------

कन्याकुमारी दक्षिण भारत के महान शासकों चोल, चेर, पांड्य के अधीन रहा है। यहां के स्मारकों पर इन शासकों की छाप स्पष्ट दिखाई देती है। इस जगह का नाम कन्‍याकुमारी पड़ने के पीछे एक पौराणिक कथा प्रचलित है। कहा जाता है कि भगवान शिव ने असुर बानासुरन को वरदान दिया था कि कुंवारी कन्या के अलावा किसी के हाथों उसका वध नहीं होगा। प्राचीन काल में भारत पर शासन करने वाले राजा भरत को आठ पुत्री और एक पुत्र था। भरत ने अपना साम्राज्य को नौ बराबर हिस्सों में बांटकर अपनी संतानों को दे दिया। दक्षिण का हिस्सा उसकी पुत्री कुमारी को मिला। कुमारी को शक्ति देवी का अवतार माना जाता था। कुमारी ने दक्षिण भारत के इस हिस्से पर कुशलतापूर्वक शासन किया। उसकी ईच्‍छा थी कि वह शिव से विवाह करें। इसके लिए वह उनकी पूजा करती थी। शिव विवाह के लिए राजी भी हो गए थे और विवाह की तैयारियां होने लगीं थी। लेकिन नारद मुनि चाहते थे कि बानासुरन का कुमारी के हाथों वध हो जाए। इस कारण शिव और देवी कुमारी का विवाह नहीं हो पाया। इस बीच बानासुरन को जब कुमारी की सुंदरता के बारे में पता चला तो उसने कुमारी के समक्ष शादी का प्रस्ताव रखा। कुमारी ने कहा कि यदि वह उसे युद्ध में हरा देगा तो वह उससे विवाह कर लेगी। दोनों के बीच युद्ध हुआ और बानासुरन को मृत्यु की प्राप्ति हुई। कुमारी की याद में ही दक्षिण भारत के इस स्थान को कन्याकुमारी कहा जाता है। माना जाता है कि शिव और कुमारी के विवाह की तैयारी का सामान आगे चलकर रंग बिरंगी रेत में परिवर्तित हो गया।

दर्शनीय स्थल
------------

### कन्याकुमारी अम्मन मंदिर

सागर के मुहाने के दाई ओर स्थित यह एक छोटा सा मंदिर है जो पार्वती को समर्पित है। मंदिर तीनों समुद्रों के संगम स्थल पर बना हुआ है। यहां सागर की लहरों की आवाज स्वर्ग के संगीत की भांति सुनाई देती है। भक्तगण मंदिर में प्रवेश करने से पहले त्रिवेणी संगम में डुबकी लगाते हैं जो मंदिर के बाई ओर 500 मीटर की दूरी पर है। मंदिर का पूर्वी प्रवेश द्वार को हमेशा बंद करके रखा जाता है क्योंकि मंदिर है।

### गांधी स्मारक

गाँधी मंडप
यह स्मारक राष्ट्रपिता महात्मा गांधी को समर्पित है। यही पर महात्मा गांधी की चिता की राख रखी हुई है। इस स्मारक की स्थापना 1956 में हुई थी। महात्मा गांधी 1948 में यहां अस्थियां विसर्जित की गई थी। स्मारक को इस प्रकार डिजाइन किया गया है कि महात्मा गांधी के जन्म दिवस पर सूर्य की प्रथम किरणें उस स्थान पर पड़ती हैं जहां महात्मा की राख रखी हुई है।

### तिरूवल्लुवर मूर्ति

133 फीट ऊंचा संत तिरुवल्लुवर मूर्ति
तिरुक्कुरुल की रचना करने वाले अमर तमिल कवि तिरूवल्लुवर की यह प्रतिमा पर्यटकों को बहुत लुभाती है। 38 फीट ऊंचे आधार पर बनी यह प्रतिमा 95 फीट की है। इस प्रतिमा की कुल उंचाई 133 फीट है और इसका वजन 2000 टन है। इस प्रतिमा को बनाने में कुल 1283 पत्थर के टुकड़ों का उपयोग किया गया था।

### विवेकानंद रॉक मेमोरियल

समुद्र में बने इस स्थान पर बड़ी संख्या में पर्यटक आते है। इस पवित्र स्थान को विवेकानंद रॉक मेमोरियल कमेटी ने 1970 में स्वामी विवेकानंद के प्रति सम्मान प्रकट करने के लिए बनवाया था। इसी स्थान पर स्वामी विवेकानंद गहन ध्यान लगाया था। इस स्थान को श्रीपद पराई के नाम से भी जाना जाता है। प्राचीन मान्यताओं के अनुसार इस स्थान पर कन्याकुमारी ने भी तपस्या की थी। कहा जाता है कि यहां कुमारी देवी के पैरों के निशान मुद्रित हैं। यह स्मारक विश्व प्रसिद्ध है।

### सुचीन्द्रम

मुख्य लेख: सुचीन्द्रम
यह छोटा-सा गांव कन्याकुमारी से लगभग 12 किमी दूर स्थित है। यहां का थानुमलायन मंदिर काफी प्रसिद्ध है। मंदिर में स्‍थापित हनुमान की छह मीटर की उंची मूर्ति काफी आकर्षक है। मंदिर के मुख्य गर्भगृह में ब्रह्मा, विष्‍णु और महेश जोकि इस ब्रह्मांड के रचयिता समझे जाते है उनकी मूर्ति स्‍थापित है। यहां नौवीं शताब्दी के प्राचीन अभिलेख भी पाए गए हैं। सुचीन्द्रम शक्तिपीठ हिन्दूओं के लिए प्रमुख धार्मिक स्थलों में से एक है। यह मंदिर भारत के तमिलनाडु राज्य, कन्याकुमारी में स्थित है। माना जाता है कि सुचिंद्रम में ‘सुची’ शब्द संस्कृत से लिया गया है जिसका अर्थ है ‘शुद्ध’ होना। सुचीन्द्रम शक्ति पीठ को ठाँउमालयन या स्तानुमालय मंदिर भी कहा जाता है। इस मंदिर में विशेष बात यह है इसमें पत्थर के पाइप के सामान 8 या 10 झडे है और उन्हें बजाने पर तबलौ की धुन सुनाई देती है और यह हम पत्थर पर हाथ मारते हैं तभी धुन सुनाई देती है

यह मंदिर सात मंजिला है जिसका सफेद गोपुरम काफी दूर से दिखाई देता है। इस मंदिर का निर्माण 17वीं शताब्दी में किया गया था। सुचीन्द्रम शक्तिपीठ, मंदिर में बनी हिन्दू देवी देवताओं की मूर्तियों के लिए प्रसिद्ध है। मंदिर का प्रवेश द्वार लगभग 24 फीट उंचा है जिसके दरवाजे पर सुंदर नक्काशी की गई है। यह मंदिर बड़ी संख्या में वैष्णव और सैवियों दोनों को आकर्षित करता है। मंदिर परिसर में विभिन्न देवी-देवताओं के लिए लगभग 30 मंदिर है जिसमें पवित्र स्थान में बड़ा लिंगम, आसन्न मंदिर में विष्णु की मूर्ति और उत्तरी गलियारे के पूर्वी छोर पर हनुमान की एक बड़ी मूर्ति है। यह मंदिर हिंदू धर्म के लगभग सभी देवी-देवताओं का प्रतिनिधित्व करता है।

मंदिर के मुख्य देवता भगवान शिव, भगवान विष्णु और भगवान ब्रह्मा को एक ही रूप में स्तरनुमल्याम कहा जाता है। स्तरनुमल्याम तीन देवताओं को दर्शाता है जिसमें ‘स्तानु’ का अर्थ ‘शिव’ है, ‘माल’ का अर्थ ‘विष्णु’ है और ‘आयन’ का अर्थ ‘ब्रह्मा’ है। भारत के उन मंदिरों में से एक है जिसमें त्रीमूर्ति व तीनों देवताओं की पूजा एक मंदिर में की जाती है। यह मंदिर माता के 51 शक्तिपीठों में से एक है। इस मंदिर में शक्ति को नारायणी के रूप पूजा जाता है और भैरव को संहार भैरव के रूप में पूजा जाता है। पुराणों के अनुसार जहाँ-जहाँ सती के अंग के टुकड़े, धारण किए वस्त्र या आभूषण गिरे, वहाँ-वहाँ शक्तिपीठ अस्तित्व में आये। ये अत्यंत पावन तीर्थस्थान कहलाते हैं। ये तीर्थ पूरे भारतीय उपमहाद्वीप में फैले हुए हैं।

पौराणिक कथाओं के अनुसार, देवी सती ने उनके पिता दक्षेस्वर द्वारा किये यज्ञ कुण्ड में अपने प्राण त्याग दिये थे, तब भगवान शंकर देवी सती के मृत शरीर को लेकर पूरे ब्रह्माण चक्कर लगा रहे थे इसी दौरान भगवान विष्णु ने अपने सुदर्शन चक्र से सती के शरीर को 51 भागों में विभाजित कर दिया था, जिसमें से सती की ऊपर के दांत इस स्थान पर गिरे थे। पौराणिक कथा के अनुसार देवों के राजा इन्द्र को महर्षि गौतम द्वारा दिये गए अभिशाप से इस स्थान पर मुक्ति मिली थी।

सुचीन्द्रम शक्तिपीठ में सभी त्यौहार मनाये जाते है विशेष कर शिवरात्रि, दुर्गा पूजा और नवरात्र के त्यौहार पर विशेष पूजा का आयोजन किया जाता है। लेकिन दो प्रमुख त्यौहार है, जो इस मंदिर का प्रमुख आकर्षण का केन्द्र हैं, ‘सुचंद्रम मर्गली त्यौहार’ और ‘रथ यात्रा’ हैं। इन त्यौहारों के दौरान, कुछ लोग भगवान की पूजा के प्रति सम्मान और समर्पण के रूप में व्रत (भोजन नहीं खाते) रखते हैं। त्यौहार के दिनों में मंदिर को फूलो व लाईट से सजाया जाता है। मंदिर का आध्यात्मिक वातावरण श्रद्धालुओं के दिल और दिमाग को शांति प्रदान करता है।

कन्याकुमारी में घूमने की जगह: विवेकानन्द शिला , विवेकानन्द की मूर्ति एवं विवेकानन्द मठ
### नागराज मंदिर

कन्याकुमारी से 20 किमी दूर नगरकोल का नागराज मंदिर नाग देव को समर्पित है। यहां भगवान विष्णु और शिव के दो अन्य मंदिर भी हैं। मंदिर का मुख्य द्वार चीन की बुद्ध विहार की कारीगरी की याद दिलाता है।

### पद्मनाभपुरम महल

मुख्य लेख: पद्मनाभपुरम
पद्मनाभपुरम महल की विशाल हवेलियां त्रावनकोर के राजा द्वारा बनवाया हैं। ये हवेलियां अपनी सुंदरता और भव्यता के लिए जानी जाती हैं। कन्याकुमारी से इनकी दूरी 45 किमी है। यह महल केरल सरकार के पुरातत्व विभाग के अधीन हैं।

### कोरटालम झरना

यह झरना 167 मीटर ऊंची है। इस झरने के जल को औषधीय गुणों से युक्त माना जाता है। यह कन्याकुमारी से 137 किमी दूरी पर स्थित है।

### तिरूचेन्दूर

85 किमी दूर स्थित तिरूचेन्दूर के खूबसूरत मंदिर भगवान सुब्रमण्यम को समर्पित हैं। बंगाल की खाड़ी के तट पर स्थित इस मंदिर को भगवान सुब्रमण्यम के 6 निवासों में से एक माना जाता है। 

### उदयगिरी किला

कन्याकुमारी से 34 किमी दूर यह किला राजा मरतड वर्मा द्वारा 1729-1758 ई. दौरान बनवाया गया था। इसी किले में राजा के विश्वसनीय यूरोपियन दोस्त जनरल डी लिनोय की समाधि भी है।

चित्रदीर्घा
-----------

* सूर्योदय में विवेकानंद स्मारक और वल्लुवर मूर्तिसूर्योदय में विवेकानंद स्मारक और वल्लुवर मूर्ति
* फ्रान्सिस ज़ेवियर गिरजाफ्रान्सिस ज़ेवियर गिरजा
* सूर्योदय में विवेकानंद स्मारक शिलासूर्योदय में विवेकानंद स्मारक शिला
* वट्टकोट्टई फोर्ट से पश्चिमी घाट का दृश्यवट्टकोट्टई फोर्ट से पश्चिमी घाट का दृश्य
* रात्रि में 133 फुट ऊँची तिरुवल्लुवर मूर्तिरात्रि में 133 फुट ऊँची तिरुवल्लुवर मूर्ति
* पद्मनाभपुरम महलपद्मनाभपुरम महल
* चितराल जैन स्थापत्यचितराल जैन स्थापत्य
* मातूर जलवाही (एक्वेडक्ट)मातूर जलवाही (एक्वेडक्ट)
* तीरपरप्पु जलप्रपाततीरपरप्पु जलप्रपात
* तेंगीपट्टिनम नदीमुखतेंगीपट्टिनम नदीमुख
* नागराज मंदिर, नागरकोविलनागराज मंदिर, नागरकोविल
* उदयगिरि दुर्ग से पहाड़ियों का दृश्यउदयगिरि दुर्ग से पहाड़ियों का दृश्य
* सुचींद्रम मंदिर, नागरकोविल के समीपसुचींद्रम मंदिर, नागरकोविल के समीप
* मुट्टोम गाँवमुट्टोम गाँव
* कीरीपरई के वन में जलधाराकीरीपरई के वन में जलधारा
* पेचीपरई बाँध, पृष्ठभूमि में पश्चिमी घाटपेचीपरई बाँध, पृष्ठभूमि में पश्चिमी घाट
* तीरपरप्पु मंदिर, तीरपरप्पु जलप्रपात के समीपतीरपरप्पु मंदिर, तीरपरप्पु जलप्रपात के समीप
* तिरुवट्टार का आदि केशव मंदिर - भीतरी मंदिर 2000 वर्ष से अधिक पुरातन हैतिरुवट्टार का आदि केशव मंदिर - भीतरी मंदिर 2000 वर्ष से अधिक पुरातन है
* मुट्टोम तट के पास दृश्यमुट्टोम तट के पास दृश्य
* चितराल के पहाड़ी-मंदिर पर कला व तक्षित-शिलाचितराल के पहाड़ी-मंदिर पर कला व तक्षित-शिला
* पेचीपरई में रबड़ कृषिपेचीपरई में रबड़ कृषि
* कन्याकुमारी के समीप मारुतिवाड़ मलई - मान्यता है कि सीता की सहायता करने लंका को जाते हुए हनुमान ने यहाँ पहाड़ धर दिया थाकन्याकुमारी के समीप मारुतिवाड़ मलई - मान्यता है कि सीता की सहायता करने लंका को जाते हुए हनुमान ने यहाँ पहाड़ धर दिया था
* कन्याकुमारी के समीप ग्राम-दृश्यकन्याकुमारी के समीप ग्राम-दृश्य
* वट्टकोट्टई दुर्ग से सागर-दृश्यवट्टकोट्टई दुर्ग से सागर-दृश्य
* तीर्थयात्रि कन्याकुमारी में त्रिसागर-मिलन पर स्नान करते हुएतीर्थयात्रि कन्याकुमारी में त्रिसागर-मिलन पर स्नान करते हुए
* नागरकोविल-तिरुवनंतपुरम राजमार्ग के रास्ते में कमल-तालनागरकोविल-तिरुवनंतपुरम राजमार्ग के रास्ते में कमल-ताल
* वट्टकोट्टई दुर्ग के पास काले रेत का बालूतट (बीच)वट्टकोट्टई दुर्ग के पास काले रेत का बालूतट (बीच)
* कीरीपरई के समीप वट्टपरईकीरीपरई के समीप वट्टपरई
* मुट्टोम प्रकाशस्तम्भ (लाइटहाउस), सौ वर्षों से भी पुरानामुट्टोम प्रकाशस्तम्भ (लाइटहाउस), सौ वर्षों से भी पुराना
* रात्रि में गाँधी मंडपम, कन्याकुमारीरात्रि में गाँधी मंडपम, कन्याकुमारी
* कन्याकुमारी के पास कोवलम गाँवकन्याकुमारी के पास कोवलम गाँव
* तिरुपरप्पु जलप्रपाततिरुपरप्पु जलप्रपात
* मुट्टोम तटमुट्टोम तट
* उदयगिरि दुर्ग में कप्तान दे लान्नोय की कब्रउदयगिरि दुर्ग में कप्तान दे लान्नोय की कब्र
* सुनामी स्मारकसुनामी स्मारक

आवागमन
------

वायुमार्ग-
नजदीकी एयरपोर्ट तिरूअनंतपुरम है जो कन्याकुमारी से 89 किलोमीटर दूर है। यहां से बस या टैक्सी के माध्यम से कन्याकुमारी पहुंचा जा सकता है। यहां से लक्जरी कार भी किराए पर उपलब्ध हैं।

रेलमार्ग-
कन्याकुमारी चैन्नई सहित भारत के प्रमुख शहरों से रेल मार्ग द्वारा जुड़ा हुआ है। चैन्नई से कन्याकुमारी एक्सप्रेस द्वारा यहां जाया जा सकता है।

सड़क मार्ग-
बस द्वारा कन्याकुमारी जाने के लिए त्रिची, मदुरै, चैन्नई, तिरूअनंतपुरम और तिरूचेन्दूर से नियमित बस सेवाएं हैं। तमिलनाड़ पर्यटन विभाग कन्याकुमारी के लिए सिंगल डे बस टूर की व्यवस्था भी करता है। राष्ट्रीय राजमार्ग 44 का दक्षिणी छोर यहाँ है और यह उत्तर दिशा में जम्मू और कश्मीर तक जाता है।

भ्रमण समय
---------

समुद्र के किनारे होने के कारण कन्याकुमारी में साल भर मनोरम वातावरण रहता है। यूं तो पूरा साल कन्याकुमारी जाने लायक होता है लेकिन फिर भी पर्यटन के लिहाज से अक्टूबर से मार्च की अवधि सबसे बेहतर मानी जाती है।

खरीददारी
--------

पर्यटक अक्सर यहां से विभिन्न रंगों के रेत के पैकेट खरीदतें हैं। यहां से सीप और शंख के अलावा प्रवाली शैलभित्ती के टुकड़ों की खरीददारी की जा सकती है। साथ ही केरल शैली की नारियल जटाएं और लकड़ी की हैंडीक्राफ्ट भी खरीदी जा सकती हैं।

इन्हें भी देखें
---------------

* कन्याकुमारी ज़िला

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "Tamil Nadu, Human Development Report," Tamil Nadu Government, Berghahn Books, 2003, ISBN 9788187358145

| * दे
* वा
* सं
तमिलनाडु राज्य  •   |
| --- |
| **विषय:** | 
सिनेमा • 
खाना • 
 अर्थव्यवस्था • 
सरकार • 
इतिहास • 
भाषा • 
साहित्य • 
संगीत • 
लोग • 
 राजनीति • 
मंदिर • 
वन्य जीवन • तमिल लिपि • नहरें
 |
| **राजधानी:** | 
**चेन्नई**            लोकसभा सदस्य |
| **जिले:** | 
अरियालूर ज़िला  •  ईरोड जिला  •  कन्याकुमारी जिला  •  करूर जिला  •  कल्लाकुरिची ज़िला  •  कांचीपुरम जिला  •  कुड्डलोर जिला  •  कृष्णगिरि जिला  •  कोयम्बतूर जिला  •  चेन्नई जिला  •  डिंडिगुल जिला  •  तंजावुर जिला  •  तिरुचिरापल्ली जिला  •  तिरुपुर जिला  •  तिरुवन्नामलई जिला  •  तिरुवल्लुर जिला  •  तिरुवारुर जिला  •  तिरूनेलवेली जिला  •  तूतुकुड़ी जिला  •  तेनी जिला  •  धर्मपुरी जिला  •  नागपट्टिनम जिला  •  नामक्कल जिला  •  नीलगिरि जिला  •  पुदुकोट्टई जिला  •  पेरम्बलुर जिला  •  मदुरई जिला  •  रामनाथपुरम जिला  •  विरुधुनगर जिला  •  विलुप्पुरम जिला  •  वेल्लूर जिला  •  शिवगंगा जिला  •  सेलम जिला
 |
| **मुख्य शहर:** | 
**चेन्नई**  • 
**कोयंबतूर**  • 
**ईरोड**  • 
**मदुरई**  • 
**सेलम** • 
**तिरुचिरापल्ली** • 
**तिरुनेल्वेली**  • 
**तिरुपुर**  • 
**तुतीकोड़ी** • 
**वेल्लौर**
 |
|  **अभयारण्य:** | तमिलनाडु के अभयारण्य : • 
 |
| **तमिलनाडु प्रवेशद्वार** |